New Malden

Ardal faestrefol yn Llundain Fwyaf, Lloegr, ydy New Maldon – y rhan helaeth ohoni o fewn ym Mwrdeistref Frenhinol Kingston upon Thames ond gyda rhan fechan ohoni ym Mwrdeistref Merton. 
Saif tua 9.4 milltir (15.1 km) i'r  de-orllewin o ganol Llundain.Yn draddodiadol, ystyrir Charing Cross fel canol Llundain, a mesurir pellteroedd i'r brifddinas o'r pwynt hwnnw.
Trefi cyfagos yw Surbiton a Worcester Park.

Cymuned a diwylliant Coreaidd
New Malden yw ardal mwyaf poblog Ewrop o ran alltudion o Dde Corea, ac un o ardaloedd mwyaf dwys o bobl Coreaidd yn y byd y tu allan i Dde Corea ei hun gyda thua 20,000 o bobl yn byw o fewn radiws 3 milltir o'r dref.https://docs.google.com/viewer?url=http://www.kingston.gov.uk/livin_kingston_spring_2005_final-2.pdf Mae gan yr ardal lu o siopau a tai bwyta Coreaidd. Ar Burlington Road lleolir Sefydliad Diwylliannol Anglo-Goreaidd, ac fe geir nifer o eglwysi yn yr ardal sy'n cynnal gwasanaethau Corëeg.

Caiff hyn ei olrhain i'r 1970au pan ddilynodd nifer o bobl o Dde Corea ôl traed Llysgennad De Corea, a oedd yn byw yn nhref cyfagos Wimbledon ers y 1960au. Pan gynyddodd prisiau tai Wimbledon, symudodd nifer i New Malden. Gelwir yr ardal yn aml yn New Mal-dong, gan mai "cymdogaeth" yw ystyr y gair dong.

Cyfeiriadau

Categori:Ardaloedd Bwrdeistref Frenhinol Kingston upon Thames
Categori:Ardaloedd Bwrdeistref Llundain Merton